C 349/140
LT
Europos Sąjungos oficialusis leidinys
2023 9 29
— paspartinti perėjimą prie tvaresnės įvairiarūšiu transportu grindžiamos transporto sistemos, kurioje didžioji dalis iš 75 % dabar keliais vežamų krovinių tektų geležinkeliams ir vidaus vandenų keliams, — didinti ES ekonomikos atsparumą sukrėtimams, plataus masto tiekimo grandinių sutrikimams ir išteklių prieinamumo apribojimams.
Pavyzdžiui, kai tam tikros valstybės iškastinę energiją naudoja kaip ginklą, ir kai žaliavos, reikalingos elektrinėms transporto priemonėms su baterijomis, yra gaunamos vos iš kelių ES nepriklausančių šalių ir perdirbamos jose.
4.10.
Tam reikia:
4.10.1. išmetamo CO2 kiekio mažinimo trajektorijos, atitinkančios pramonės sektoriaus gebėjimą persitvarkyti ir sąnaudų bei veiklos efektyvumo požiūriu tinkančios vežėjams.
Siūlomi tikslai turi atitikti laiką, kurio reikia esamoms gamybos įmonėms pertvarkyti ir naujoms statyti, įkrovimo infrastruktūrai įdiegti, pagrindinėms sudedamosioms dalims ir žaliavoms tiekti, pagrindinėms rinkoms sukurti ir darbo jėgai parengti; 4.10.2. dekarbonizavimo tempo (taikytina transporto priemonių parkui), atitinkančio ES žaliojo kurso pramonės plano ir bendriems Europos interesams svarbių projektų (BEISP) įgyvendinimą ir padedančio plėtoti svarbiausias sektoriaus tiekimo grandines Europoje, pavyzdžiui, vandenilio iš atsinaujinančiųjų energijos išteklių, baterijų ir mikroelektronikos.
Išmetamo teršalų kiekio trajektorija taip pat turi atitikti Europos žaliojo kurso tikslus ir ES Darnaus ir išmanaus judumo strategiją. 4.11.
Kaip nurodyta ankstesnėse nuomonėse, EESRK mano, kad labai svarbu geriau koordinuoti kelių transportui skirtus aplinkos teisės aktus, siekiant sėkmingai pertvarkyti šį sektorių (pvz., „euro 7“, ADIR ir Eurovinjetė) (20) ir ragina laikytis nuoseklaus teisėkūros požiūrio. 4.12.
Atsižvelgdamas į savo ankstesnes nuomones (21), EESRK pažymi, kad, nepaisant visos elektrinių ir vandenilinių varymo sistemų naudos, siūlomas reglamentas, grindžiamas „išmetimo vamzdžio“ principu, turi būti papildytas kitomis politikos priemonėmis, kuriomis būtų skatinama naudoti atsinaujinančiuosius energijos išteklius ir neiškastinį kurą vidaus degimo varikliu varomų transporto priemonių parko daliai.
Įgyvendinant 55 % tikslo priemonių rinkinį reikia užtikrinti gyvavimo ciklo principą ir vengti, kad dėl kelių transporto priemonių elektrifikavimo išmetamieji teršalai būtų perkeliami į pradinę vertės grandinės grandį.
Persvarsčius ES apyvartinių taršos leidimų prekybos sistemą ir Atsinaujinančiųjų energijos išteklių direktyvą (22), turi būti užtikrinta, kad kelių transporto priemonių priklausomybės nuo iškastinio kuro mažinimas ir energijos gamyba vyktų suderinamu tempu. 4.13.
Vykstant pertvarkai Europos Sąjunga Europos pirminės įrangos gamintojams ir vežėjams turi užtikrinti sąžiningą konkurenciją vidaus ir tarptautinėse rinkose. 4.14.
EESRK taip pat pabrėžia, kad reikia stiprinti gebėjimus ir remti vežėjus ir veiklos vykdytojus, ypač MVĮ, kad jie laikytųsi reglamente nustatytų ataskaitų teikimo įpareigojimų, įskaitant siūlomą centrinį duomenų apie sunkiąsias transporto priemones registrą. 4.15.
Kalbant apie miesto autobusus, EESRK pabrėžia, kad autobusams, taip pat naudojamiems ir tarpmiestiniam transportui, reikia netaikyti specialaus nulinės taršos reikalavimo.
(20)
(21)
(22)
Europos ekonomikos ir socialinių reikalų komiteto nuomonė „Pasiūlymas dėl Europos Parlamento ir Tarybos reglamento dėl motorinių transporto priemonių ir variklių bei tokioms transporto priemonėms skirtų sistemų, komponentų ir atskirų techninių mazgų tipo patvirtinimo atsižvelgiant į išmetamuosius teršalus ir baterijos patvarumą (EURO 7), kuriuo panaikinami reglamentai (EB) Nr. 715/2007 ir (EB) Nr. 595/2009“ (COM(2022) 586 final – 2022/0365(COD)) (OL C 228, 2023 6 29, p. 103), Europos ekonomikos ir socialinių reikalų komiteto nuomonė dėl dokumento „ES judumo strategija ir ES pramonės vertės grandinės.
Automobilių ekosistemų metodas“ (nuomonė savo iniciatyva) (OL C 105, 2022 3 4, p. 26) ir Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos direktyvos, kuria iš dalies keičiama Direktyva 1999/62/EB dėl sunkiasvorių krovinių transporto priemonių apmokestinimo už naudojimąsi tam tikra infrastruktūra (COM (2017) 275 final – 2017/0114 (COD)), ir Pasiūlymo dėl Tarybos direktyvos, kuria iš dalies keičiamos tam tikros Direktyvos 1999/62/EB dėl sunkiasvorių krovinių transporto priemonių apmokestinimo už naudojimąsi tam tikra infrastruktūra nuostatos dėl transporto priemonių apmokestinimo (COM(2017) 276 final – 2017/0115 (CNS)) (OL C 81, 2018 3 2, p. 188).
Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos reglamento, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį ir iš dalies keičiamas Reglamentas (EB) Nr. 715/2007 [COM(2017) 676 final – 2017/0293 (COD)] (OL C 227, 2018 6 28, p. 52), ir Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos reglamento, kuriuo dėl naujų lengvųjų automobilių ir naujų lengvųjų komercinių transporto priemonių išmetamo CO2 normų sugriežtinimo atsižvelgiant į platesnius Sąjungos klimato srities užmojus iš dalies keičiamas Reglamentas (ES) 2019/631 (COM(2021) 556 final – 2021/0197(COD)) (OL C 194, 2022 5 12, p. 81.
2018 m. gruodžio 11 d. Europos Parlamento ir Tarybos direktyva (ES) 2018/2001 dėl skatinimo naudoti atsinaujinančiųjų išteklių energiją (OL L 328, 2018 12 21, p. 82).